10. การควบคุมภายใน

คณะกรรมการบริษัทมีความเห็นว่า ระบบควบคุมภายในของบริษัทและบริษัทย่อยมีความเพียงพอ

เหมาะสม และสามารถป้องกันความเสียหายที่จะเกิดขึ้นกับทรัพย์สินของบริษัทและบริษัทย่อย
ซึ่งสามารถ

แยกอธิบายได้ ดังนี้

1. องค์กรและสภาพแวดล้อม

บริษัทมีการกำหนดเป้าหมายการดำเนินธุรกิจที่ชัดเจน และวัดผลได้ และได้ทบทวนเป้าหมาย
การปฏิบัติงานและพิจารณาถึงความเป็นไปได้ของเป้าหมายที่กำหนด
ตลอดจนวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
บริษัทมีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยมีข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้ นอกจากนี้
ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว

2. การบริหารความเสี่ยง

บริษัทมีระบบควบคุมภายในในเรื่องการบริหารความเสี่ยงที่สำคัญ เช่น ความเสี่ยงในการพึ่งพา
ลูกค้ารายใหญ่หรือน้อยราย ความเสี่ยงด้านการลงทุน ความเสี่ยงจากการขาดสภาพคล่อง เป็นต้น
โดยมีการประเมินอย่างสม่ำเสมอถึงปัจจัยความเสี่ยง
กำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
และมาตรการในการลดความเสี่ยงเหล่านั้น
รวมทั้งได้แจ้งให้พนักงานทุกคนที่เกี่ยวข้องทราบและปฏิบัติตาม
บริษัทยังได้มีการติดตามตรวจสอบให้หน่วยงานต่างๆ
ได้ปฏิบัติตามแผนการบริหารความเสี่ยงที่กำหนดไว้

3. การควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจหน้าที่
และวงเงินอำนาจอนุมัติของฝ่ายบริหารในแต่ละระดับอย่างชัดเจนและเป็นลายลักษณ์อักษรเช่น
ขอบเขตอำนาจหน้าที่ของกรรมการผู้จัดการโครงสร้างการจัดการตลอดจนมีการแบ่งแยกหน้าที่ความรับผิดชอบในงานการอนุมัติ
การบันทึกรายการบัญชีและข้อมูลสารสนเทศ และการดูแลจัดเก็บทรัพย์สินออกจากกันโดยเด็ดขาด
หากเกิดกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว ครอบคลุมถึงกรณีที่ผู้ที่
เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
บริษัทจะพิจารณาอนุมัติธุรกรรมนั้นโดยคำนึงถึงประโยชน์สูงสุดของบริษัทเป็นสำคัญและพิจารณาเสมือนเป็นรายการ
ที่กระทำกับบุคคลภายนอก และในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพัน

-56-

ระยะยาว บริษัทจะดำเนินการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผล
ผูกพันบริษัท
ส่วนด้านเงินลงทุนในบริษัทย่อยหรือบริษัทร่วมบริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
บริษัทมีมาตรการที่จะติดตามให้การดำเนินงานของบริษัทเป็นไปตามกฏหมายที่เกี่ยวข้อง
และมีมาตรการแก้ไขและป้องกันมิให้เกิดการกระทำที่บริษัทเคยฝ่าฝืนกฏหมายอีก

4. ระบบสารสนเทศและการสื่อสารข้อมูล

บริษัทมีการจัดให้มีข้อมูลที่สำคัญอย่างเพียงพอ เพื่อให้คณะกรรมการใช้ประกอบการตัดสินใจ
รวมถึงหนังสือนัดประชุม
หรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุมโดยเฉลี่ย
7 วัน
รายงานการประชุมกรรมการมีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้
โดยมีการบันทึกการประชุมและบันทึกความเห็นของกรรมการในกรณีที่มีความเห็นแย้งหรือไม่เห็นด้วยกับมติส่วนใหญ่และการจัดเก็บเอกสารประกอบการบันทึกบัญชี
และบัญชีต่างๆ ไว้ครบเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
ทั้งนี้คณะกรรมการได้พิจารณาแล้วว่าฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

5. ระบบติดตาม

ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทจะดำเนินการแก้ไขภายในระยะเวลาที่เหมาะสม
และจะจัดให้มีการตรวจสอบการปฏิบัติตามระบบการควบคุมภายใน ที่วางไว้อย่างสม่ำเสมอ
และได้กำหนดให้รายงานผลการตรวจสอบตรงต่อคณะกรรมการหรือคณะกรรมการตรวจสอบ
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืน กฎหมาย
และการกระทำที่ผิดปกติอื่น ฝ่ายบริหารจะรายงานต่อคณะกรรมการโดยฉับพลัน

-57-

รายงานของคณะกรรมการตรวจสอบ

คณะกรรมการตรวจสอบของบริษัท ล็อกซเล่ย์ จำกัด (มหาชน)
ได้รับการแต่งตั้งจากที่ประชุมคณะกรรมการบริษัทฯ ครั้งที่ 6/2542 เมื่อวันที่ 15 พฤศจิกายน 2542
หลังจากได้รับการแต่งตั้ง คณะกรรมการตรวจสอบได้เริ่มปฏิบัติหน้าที่
โดยตระหนักถึงความรับผิดชอบในการดูแลให้มีการดำเนินงานตามนโยบายของคณะกรรมการบริษัทฯ
อย่างมีประสิทธิภาพและโปร่งใสไม่ก่อให้เกิดความ
ขัดแย้งทางผลประโยชน์และไม่ขัดต่อกฏหมายและระเบียบต่างๆ ที่บริษัทต้องปฏิบัติตาม

ในรอบปี 2544 คณะกรรมการตรวจสอบได้ปฏิบัติหน้าที่ดังต่อไปนี้.-

-   มีการประชุมร่วมกับผู้ตรวจสอบภายใน 4 ครั้งต่อปี

-   สอบทานและให้ความเห็นชอบงบการเงินของบริษัททั้งงบการเงินรายไตรมาสและงบการเงินประจำปีอย่างอิสระก่อนนำเสนอคณะกรรมการบริษัท

-   พิจารณาและเสนอแต่งตั้งผู้ตรวจสอบบัญชีของบริษัท รวมทั้งพิจารณาค่าตอบแทนของผู้สอบบัญชี

-   สอบทานความเหมาะสมของระบบการควบคุมภายใน

-   สอบทานให้บริษัทฯ มีการรายงานทางการเงินอย่างถูกต้องและเพียงพอ

-   พิจารณาและให้คำแนะนำถึงความเสี่ยงของการดำเนินธุรกิจและการลงทุน
    ซึ่งในปีที่ผ่านมาบริษัทสามารถบริหารความเสี่ยงอย่างรัดกุม และไม่มีผลกระทบที่รุนแรงต่อบริษัท

คณะกรรมการตรวจสอบเห็นว่า บริษัทฯ มีระบบการกำกับดูแลที่ดี
และมีการควบคุมภายในที่มีประสิทธิภาพ

…………………………………………

(ดร.วิเชียร วัฒนคุณ)

ประธานกรรมการตรวจสอบ

-57/1-